OzLabs/hebrew-wiki-articles huggingface dataset:
כביש רובליובו-אוספנסקויה

כביש רובליובו-אוספנסקויה (ברוסית: Рублёво-Успенское шоссе) הוא כביש פדרלי בכיוון מוסקבה-זווניגורוד.

כביש רובליובו-אוספנסקויה מתחיל בהפרדה מכביש רובלבסקויה בצומת עם כביש הטבעת של מוסקבה, עובר לאורך נהר מוסקבה ומסתיים ליד זווניגורוד .

הכביש המהיר A106 הוא כביש בעל משטח משופר. זהו אחד הכבישים הפדרליים הקצרים ביותר - אורכו כ-30 ק"מ.

מבחינה היסטורית, הכביש נקרא "צארסקאיה", שכן הוא שירת את הצארים הרוסים בנתיב הראשי לעלייה לרגל למנזר סאבינו-סטורוז'בסקי .

נכון לעכשיו, הכביש עובר ביישובים הבאים: רזדורי, בארוויחה, ז'וקובקה, אוסובו, גורקי-2, בוזאייבו, בורקי, ניקולינה גורה, אוספנסקויה, גורקי-10, דונינו<ref>https://odinmirage.ru/nash-krai/znamenitye-mesta-rajona/273-rublevka-istoriya-i-sovremennost.html</ref>.

==ראו גם==
* רובליובקה

==קישורים חיצוניים==

==הערות שוליים==

קטגוריה:רוסיה: כבישים
קטגוריה:מוסקבה: כבישים
שמורת הרי אילת

השמורה והנוף הנשקף ממנה לכיוון [[אילת ועקבה]]
השמורה והנוף הנשקף ממנה לכיוון [[ירדן והערבה]]
שמורת הרי אילת או שמורת מסיב אילת היא שמורת טבע מוכרזת בדרום הנגב באזור הרי אילת ובקעת עובדה, שהוכרזה ב-10 באוגוסט 1986, ועברה הרחבה מאז. שטח השמורה הוא כ-415,039.5 דונם.

בשמורה עוברים שבילי טיול רבים ובהם גם שביל ישראל, הנגמר בהר צפחות ובבית ספר שדה אילת, מול שמורת חוף האלמוגים באילת, ומקומות נוספים כגון הקניון האדום, באר מלחן, מקדש הנמרים, עין נטפים ועוד.

בנוסף להרי אילת, השמורה כוללת גם חלקים ממצוק ההעתקים ואזור בקעת עובדה חוץ מנמל התעופה עובדה והיישוב שחרות.

ההר הגבוה באזור הוא הר חזקיהו, המתנשא לגובה של 838 מטר מעל פני הים והשמורה כוללת גם את שאר הרי אילת, השמורה משתרעת מאזור בקעת עובדה ועד גדר הגבול עם מצרים.

בשמורה עוברים מספר נחלים כגון נחל רחם ונחל עתק.

== החי ==
=== יונקים ===
בין היונקים החיים בשמורה נמנים: שועל, קרקל, זאב ערבי, צבוע מפוספס, יעל נובי, צבי הנגב, שפן סלע וקוצן זהוב.

=== עופות ===
בין העופות החיים בשמורה נמנים: עיט שמש, עיט זהוב, עורב חום-עורף, עורב קצר זנב, סלעית שחורת-בטן, סלעית נזירה, שחור זנב, בולבול, צופית, עפרוני המדבר, ורדית סיני וחצוצרן המדבר.

=== זוחלים ===
עם הזוחלים בשמורה נמנים: זעמן יפהפה, מניפנית מצויה, חרדון סיני, חרדון צב מצוי וחרדון צב הדור.

== מבחר תמונות ==
<gallery>
קובץ:הריאילת3.jpg
קובץ:הריאילת4.jpg
קובץ:הריאילת5.jpg|פנורמה של התמונה והנוף הנשקף ממנה
קובץ:הריאילת6.jpg
קובץ:חרדון צב הדור באיזור הרי אילת.jpg|חרדון צב הדור באיזור הרי אילת
קובץ:Eilat Mountains 22.jpg
</gallery>

== קישורים חיצוניים ==
* [https://www.parks.org.il/reserve-park/שמורת-טבע-מסיב-הרי-אילת/ שמורת הרי אילת] באתר רשות הטבע והגנים
* [https://inature.info/wiki/שמורת_הרי_אילת שמורת הרי אילת] באתר טבע ונופים בישראל

קטגוריה:הנגב: שמורות טבע
קטגוריה:הרי אילת
שורש 13

שורש 13, או ג'יונג בּוּ (בסינית: 冂部, פיניין: Jiōng bù) הוא השורש השלושה-עשר של הכתב הסיני. פירושו "קופסה הפוכה", "רחב" או "אורך" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.

במילון קאנגשי יש 50 תווים (מתוך 49,030) שניתן למצוא תחת שורש זה.

== אבולוציה ==
<gallery>
קובץ:冂-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:冂-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:冂-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |冂
|-
| +2
| style="font-size: large;" |冃冄(= 冉)内<sup>SC/ JP</sup> (=內<small>->入</small>)円<sup>JP</sup> (=圓<small>->囗</small>)冇冈(צורת SC של岡<small>->山</small>/ גרסה עתיקה של网<small>->网</small>)
|-
| +3
| style="font-size: large;" |冉冊<sup>TC / JP / KO וריאנט</sup>冋册<sup>SC וריאנט</sup> (=冊)囘(=回<small>->囗</small>)
|-
| +4
| style="font-size: large;" |再冎
|-
| +5
| style="font-size: large;" |冏
|-
| +6
| style="font-size: large;" |冐
|-
| +7
| style="font-size: large;" |冑冒
|-
| +8
| style="font-size: large;" |冓冔
|-
| +9
| style="font-size: large;" |冕
|}

== לקריאה נוספת ==
* 
* לוי לי: "התחקות אחר שורשי הדמויות הסיניות: 500 מקרים". בייג'ינג 1993,
* KangXi: [http://www.kangxizidian.com/kangxi/0128.gif עמוד 128], תו 30
* Dai Kanwa Jiten: דמות 1506
* דיי ג'אבון: עמוד 289, תו 9
* האניו דה זידיאן: כרך 1, עמוד 96, תו 13

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=5182 נתוני Unihan עבור U+5182]

קטגוריה:שורשים (כתב סיני)
דייוויד פרנסיס

דייוויד רולנד פרנסיס (באנגלית: David Rowland Francis; ) היה פוליטיקאי ודיפלומט אמריקאי. הוא כיהן במגוון תפקידים, כולל ראש עיריית סנט לואיס, מושל מיזורי ומזכיר הפנים של ארצות הברית. בשנים 1916–1917, במהלך המהפכה הרוסית, הוא היה שגריר ארצות הברית ברוסיה, האחרון עד חידוש יחסי ארצות הברית–ברית המועצות ב-1933. פרנסיס היה איש הסיעה הוילסונית במפלגה הדמוקרטית.
==ביוגרפיה==
דייוויד פרנסיס נולד בריצ'מונד, קנטקי, כבנם של אלייזה קלדוול (לבית רולנד) ושל ג'ון בראודוס פרנסיס. ב-1870 הוא סיים את לימודיו באוניברסיטת וושינגטון בסנט לואיס, שם הוא שימש במספר תפקידים באחוות בטא-תטא-פאי.

=== ראשית הקריירה ===
לאחר סיום לימודיו באוניברסיטה, היה פרנסיס לאיש עסקים מצליח בסנט לואיס ושימש כנשיא בורסת סוחרי התבואה. ב-1880 היה פרנסיס אחד החברים המייסדים של בורסת הכרייה של סנט לואיס (St. Louis Mining and Stock Exchange).

ב-1885 נבחר פרנסיס למשרת ראש עיריית סנט לואיס מטעם המפלגה הדמוקרטית. ב-1888 הוא נבחר כמושל מיזורי, ובכך היה ראש עיריית סנט לואיס היחידי שנבחר כמושל המדינה.

ב-1896 מונה פרנסיס כמזכיר הפנים של ארצות הברית בממשלו של הנשיא גרובר קליבלנד, תפקיד בו הוא כיהן עד תום נשיאותו של קליבלנד ב-1897.

==== התערוכה העולמית של 1904 ====
פרנסיס היה אחד האישים המרכזיים שקידמו את התערוכה העולמית של סנט לואיס ב-1904, ושימש כנשיא תערוכת רכישת לואיזיאנה. בשילוב עם התערוכה התקיימה אולימפיאדת סנט לואיס, וכמי שפיקח על טקס הפתיחה של המשחקים, היה פרנסיס האמריקאי היחידי שפתח משחקים אולימפיים שלא היה נשיא או סגן נשיא.

ב-1905 לאחר שהיה נשיא התערוכה, נשלח פרנסיס לאירופה על ידי מועצת המנהלים של התערוכה כדי להודות למלכים, קיסרים ושאר שליטים על חלקם בהפיכת התערוכה להצלחה. הוא עוטר באותו כבוד על ידי וילהלם השני, קיסר גרמניה, פרנץ יוזף הראשון, קיסר אוסטריה ווילהלמינה, מלכת הולנד.

ב-1910 נעצר פרנסיס על אי תשלום מיסים, אך שוחרר בערבות.
==קריירה דיפלומטית==
בשנים 1916–1917 כיהן פרנסיס כשגריר ארצות הברית באימפריה הרוסית לאחר שמונה לתפקיד על ידי הנשיא וודרו וילסון. במהלך תקופה זו היא כמעט ומונה כסנאטור מטעם מיזורי. פרנסיס כיהן כשגריר במהלך המהפכה הרוסית של 1917.
==חיים אישיים==
ב-1876 נשא פרנסיס לאישה את ג'יין פרי, בתו של ג'ון דיץ פרי ונכדתו של ג'יימס איריקסון, לשעבר הגזבר של מדינת מיזורי. לזוג נולדו שישה ילדים. ג'יין פרנסיס נפטרה ב-1924. דייוויד פרנסיס נפטר בסנט לואיס ב-15 בינואר 1927. הוא נטמן בבית הקברות בלפונטיין שבעיר.

==קישורים חיצוניים==

* [https://www.doi.gov/whoweare/past-secretaries#francis דייוויד פרנסיס] באתר מחלקת הפנים של ארצות הברית 
* [https://www.sos.mo.gov/archives/mdh_splash/default.asp?coll=francis דייוויד פרנסיס] באתר מזכיר המדינה של מזורי 
* [https://web.archive.org/web/20071218035341/http://exhibits.slpl.org/mayors/data/dt93176369.asp דייוויד פרנסיס] מידע מאתר ספריית סנט לואיס 
* 

==הערות שוליים==

קטגוריה:בוגרי אוניברסיטת וושינגטון בסנט לואיס
קטגוריה:מזכירי הפנים של ארצות הברית
קטגוריה:חברי הקבינטים של ארצות הברית בממשלי גרובר קליבלנד
קטגוריה:מושלי מיזורי
קטגוריה:מושלי מדינות ארצות הברית מהמפלגה הדמוקרטית
קטגוריה:שגרירי ארצות הברית ברוסיה
קטגוריה:ראשי עיריות בארצות הברית
קטגוריה:אמריקאים שנולדו ב-1850
קטגוריה:אמריקאים שנפטרו ב-1927
המיזוג (קלף טארוט)

המיזוג, הנקרא גם המזג, המתינות, האלכימיה, או האומנות, הוא קלף מספר 14 בארקנה הגדולה של קלפי הטארוט.
קלף המיזוג הקלף מתאר דמות נשית (לרוב מלאכית) שיוצקת מים מגביע אחד לשני או מכד אחד לשני ולעיתים היא עומדת עם רגל אחת ביבשה ורגל אחת במים. גרסה נוספת מתארת דמות נשית שיוצקת לתוך קדרה מים מכד ולפיד אש ובצדדיה אריה ועיט/גריפון.

== משמעות הקלף ==
הקלף מדבר על רוחניות, איזון והרמוניה, שלווה פנימית ושלום עם הסביבה. עוד מדבר הקלף על מיזוג ואיחוד, גישור ופיוס, סבלנות ואיחוד בין שני ניגודים.

==קישורים חיצוניים==

== הערות שוליים ==

קטגוריה:קלפי טארוט
לארס לוקאס מאי

לארס לוקאס מאי (בגרמנית: Lars Lukas Mai; נולד ב-31 במרץ 2000 בדרזדן שבגרמניה) הוא כדורגלן גרמני המשחק בעמדת הבלם בקבוצת לוגאנו.

== קריירת מועדונים ==
=== באיירן מינכן ===
מאי הצטרף למחלקת הנוער של באיירן מינכן מהבונדסליגה ממחלקת הנוער של דינמו דרזדן בחודש יולי 2014. ב-21 באפריל 2018 הוא ערך את הופעת הבכורה שלו במועדון, בניצחון 3-0 על הנובר 96 במסגרת המחזור ה-31 בליגה לעונת 2017/2018. הוא שיחק משחק מלא, והפך ליליד שנות ה-2000 הראשון שמשחק במדי באיירן מינכן. בסך הכל ערך שתי הופעות ליגה בעונה זו. בין השנים 2017–2020 שיחק בעיקר בבאיירן מינכן II, קבוצת המילואים של המועדון. ב-27 באפריל 2018 חתם מאי על חוזה לשלוש שנים בבאיירן מינכן, החוזה המקצועני הראשון שלו במועדון.

=== ההשאלה לדרמשטאדט 98 ===
ב-21 ביולי 2020 האריך מאי את חוזהו בבאיירן מינכן, והושאל לדרמשטאדט 98 מהבונדסליגה השנייה למשך עונת . ב-13 בספטמבר הוא ערך את הופעת הבכורה שלו במועדון, בניצחון על פ.צ. מגדבורג במסגרת הסיבוב הראשון של הגביע הגרמני. ב-19 בספטמבר ערך את הופעת הבכורה שלו בליגה במדי המועדון, בהפסד 3-2 לזנדהאוזן במסגרת המחזור הראשון בליגה. במשך עונת ההשאלה ערך מאי 29 הופעות ליגה במועדון.

=== ההשאלה לוורדר ברמן ===
בחודש יולי 2021 הושאל מאי לוורדר ברמן מהבונדסליגה השנייה לקראת עונת . ב-24 ביולי הוא ערך את הופעת הבכורה שלו במועדון, בתיקו 1-1 נגד הנובר 96 במסגרת המחזור הראשון בליגה.

== קריירה בינלאומית ==
מאי היה חלק מסגל נבחרת גרמניה עד גיל 21 בטורניר אליפות אירופה עד גיל 21, בו זכתה נבחרתו, וערך הופעה אחת בטורניר.

== תארים ==
;נבחרת גרמניה עד גיל 21
* אליפות אירופה עד גיל 21 (1): 2021

;באיירן מינכן
* אליפות גרמניה (1): 2017/2018

== קישורים חיצוניים ==

== הערות שוליים ==

קטגוריה:כדורגלנים גרמנים
קטגוריה:בלמי כדורגל גרמנים
קטגוריה:כדורגלני באיירן מינכן
קטגוריה:כדורגלני דרמשטאדט 98
קטגוריה:כדורגלני ורדר ברמן
קטגוריה:גרמנים שנולדו ב-2000
אפרים פישל בלוך

אפרים פישל בלוך (ברומנית, Efraim Fischel Bloch; 1853–1930) היה פעיל ציוני, מאנשי "חובבי ציון" ברומניה, מחנך, מורה לעברית ומתרגם.

== ביוגרפיה ==
אפרים פישל בלוך (בלאך) נולד בשנת 1853 בעיר הורודנקה<ref></ref><ref></ref>, במחוז איוונו-פרנקיבסק שבמערב אוקראינה (בעבר נקרא מחוז זה סטניסלב, גליציה). בנם של מרדכי (1820–1876) ויוטא (1819–1879) בלוך.

בלוך עסק בחינוך והוראה ושימש כמורה לעברית, גרמנית ורומנית. לימד שפות בפשקאן ורומאן ולבסוף התיישב בעיר בקאו שבחבל מולדובה ברומניה, שם לימד עברית. תרגם ליידיש את פרשת בראשית בשנת 1895<ref></ref>. כמו כן היה מתרגמה הראשון ליידיש של היצירה שמונה פרקים לרמב"ם<ref></ref><ref></ref> אשר ראתה אור בשנת 1926. פעילותו הספרותית-תרגומית זכתה אותו באזכור בלקסיקון החדש לספרות יידית אשר ראה אור בשנת 1956<ref></ref>.

לצד פעילותו הספרותית, עסק בלוך גם בפעילות ציונית מטעם "חובבי ציון" ברומניה. במסגרת פעילותו זו השתתף כציר בקונגרס פוקשאן שנערך ב-11 בינואר 1882 כנציג עירו, פשקאן (Pascani)<ref></ref><ref></ref><ref></ref>. היה זה הקונגרס הראשון של תנועת "חובבי ציון" באירופה. הקונגרס הורכב מ-51 צירים שייצגו 32 אגודות. בקונגרס נבחר הוועד המרכזי ליישוב ארץ ישראל וסוריה, הגוף הראשון שעסק בעלייה מאורגנת וממנו יצאו המשלחות הראשונות אשר הקימו את המושבות החקלאיות ראש פינה וזיכרון יעקב.

שמונה פרקים לרמב"ם בתרגום ליידיש של בלוך, שנת 1926
בלוך היה נשוי לפערעלה (פנינה) בלוך ולזוג נולדו שמונה ילדים. אחד מהם הוא שמשון בלוך, חייל בגדודים העברים, מראשוני חברי ההגנה ומפקדה הראשון של קבוצת קדם.

בלוך נפטר בשנת 1930 בעיר בקאו, רומניה.

== לקריאה נוספת ==
*לעקסיקאן פון דער נייער יידישער ליטעראטור, אלוועלטלעכער יידישער קולטור-קאנגרעס, ניו יורק, 1956
* משה שרף, האבוקה הודלקה ברומניה: שמואל פינלש וראשית הציונות ברומניה בצירוף חליפת-מכתבים בין תיאודור הרצל ושמואל פינלש (ערך והתקין לדפוס: ראובן אשל),ירושלים: הספרייה הציונית; אוניברסיטת תל אביב, המכון לחקר הציונות על שם חיים ויצמן, תשמ"ו 1986
*פוקשאן כסמל - סיפורה הגנוז של העלייה הראשונה ותרומת יהדות רומניה לציונות. צבי בן דב, 2009, הוצאה פרטית
<div class="mw-content-ltr">
*Congresele sioniste de la Focşani (1881-1883), Bogdan Constantin Dogaru ,Bucureşti : Hasefer 2011
</div>

== קישורים חיצוניים ==

* אריאל בולשטיין, [https://www.israelhayom.co.il/opinion/527361 לא בבזאל: היכן התכנס הקונגרס הציוני הראשון?], באתר ישראל היום, 10 בינואר 2018
* [https://www.amirorg.co.il/קונגרס-פוקשאן-1881/ קונגרס פוקשאן], באתר א.מ.י.ר - ארגון מאוחד של יוצאי רומניה בישראל

== הערות שוליים ==

פישל בלוך
קטגוריה:מתרגמים ליידיש
קטגוריה:רומנים שנולדו ב-1853
קטגוריה:נפטרים ב-1930
פרופיל (סרט, 2018)

פרופיל הוא סרט מותחן משנת 2018 בבימויו של טימור בקממבטוב, מתוך תסריט שכתב בקממבטוב, עם בריט פולטון ואולגה חרינה, המבוסס על ספר העיון In the Skin of a Jihadist מאת אנה ארל. מככבים בו ואליין קיין, שזאד לטיף, כריסטין אדמס, אמיר רחימזדה ומורגן ווטקינס. הסרט הוקרן בבכורה עולמית בפסטיבל הסרטים הבינלאומי בברלין ה-68, ב-17 בפברואר 2018, בקטע הפנורמה. הוא שוחרר בארצות הברית ב-14 במאי 2021, על ידי Focus Features בבתי קולנוע נבחרים וקיבל ביקורות מעורבות ממבקרים.
== עלילה ==
על מנת לחקור את גיוסן של צעירות אירופאיות על ידי המדינה האסלאמית, העיתונאית איימי וויטקר יוצרת פרופיל פייסבוק חדש תחת הכינוי מלודי נלסון. היא יוצרת אישיות מקוונת של אישה שלאחרונה שהתאסלמה. עד מהרה יוצר עם איימי קשר בילל, לוחם סורי של המדינה האסלאמית. הם מתחילים לדבר זה עם זו באופן קבוע ולאחר זמן מה היא מתחילה לפתח כלפיו רגשות רומנטיים אמיתיים.

== שחקנים ודמויות ==
* ואלין קיין בתפקיד איימי וויטקר
* שזאד לטיף בתפקיד בילאל
* כריסטין אדמס בתפקיד ויק
* מורגן ווטקינס בתפקיד מאט
* אמיר רחימזדה בתפקיד לו
* אמה קייטר בתפקיד קתי
* מארי המילטון כמלצרית

== הפקה ==
הסרט מבוסס על ספרה של העיתונאית הצרפתית אנה אראל In the Skin of a Jihadist על חקירתה בנושא גיוס צעירות על ידי דאעש.<ref></ref>

== הפצה ==
הסרט הוקרן בבכורה עולמית בפסטיבל הסרטים הבינלאומי בברלין ב-17 בפברואר 2018.<ref></ref><ref></ref> הוא הוקרן גם ב-South by Southwest ב-11 במרץ 2018.<ref></ref> במרץ 2021 רכשה Focus Features את זכויות ההפצה לסרט והוא הופץ בבתי קולנוע בארצות הברית ב-14 במאי 2021.<ref></ref>
משמאל לימין: שאזד לאטיף, אימור בקממבטוב, ואלין קיין ב[[פסטיבל הסרטים הבינלאומי בברלין 2018]]

== קישורים חיצוניים ==

== הערות שוליים ==

קטגוריה:סרטים בריטיים
קטגוריה:סרטים אמריקאיים
קטגוריה:סרטי 2018
קטגוריה:סרטים באנגלית
קטגוריה:סרטים רוסיים מבוססי ספרים
קטגוריה:סרטי דרמה רוסיים
קטגוריה:המדינה האסלאמית בתרבות
קטגוריה:סרטי מתח בריטיים
דאעש: אויבי האנושות

דאעש: אויבי האנושות הוא סרט הינדי המבוסס על טרור. הרקע של הסרט מדבר רבות על תפקודה של המדינה האסלאמית, כקבוצת טרור שמבצעת הרס ברחבי העולם. הסרט מתאר את חשיבותו העצומה של האסלאם בצורתו הטהורה ביותר ומתריס על האסלאם שמוצג על ידי אלמנטים אנטי-חברתיים בעולם.<ref>http://www.mid-day.com/articles/yuvraj-kumar-marks-his-debut-with-film-on-isis/16925198</ref><ref></ref>

== צוות שחקנים ==
* יובראג' קומאר
* הריש בהימאני
* מנון פייור
* ראשיד נאז
* רהול דב

==קישורים חיצוניים==

== הערות שוליים ==

קטגוריה:המדינה האסלאמית בתרבות
קטגוריה:סרטים הודיים
קטגוריה:סרטי 2017
קטגוריה:סרטים בהינדי
אנדרי גודיונסן

אנדרי לוקאס גודיונסן (באיסלנדית: Andri Lucas Guðjohnsen; נולד ב-29 בפברואר 2002 בלונדון שבאנגליה) הוא כדורגלן איסלנדי המשחק בעמדת החלוץ בקבוצת לינגבי בולקלוב, ובנבחרת איסלנד.

== חיים אישיים ==
גודיונסן נולד בלונדון שבאנגליה. הוא בנו של איידור גודיונסן, כוכב העבר של נבחרת איסלנד, של צ'לסי ושל ברצלונה, נכדו של ארנור גודיונסן, כוכב העבר של נבחרת איסלנד, של אנדרלכט ושל לוקרן, ואחיו הצעיר של חלוץ ספציה סוויין ארון גודיונסן.

== קריירת מועדונים ==
גודיונסן החל לשחק כדורגל במחלקת הנוער של ברצלונה, אך לאחר שלוש שנים עבר למחלקת הנוער של גאבה, ובהמשך עבר למחלקת הנוער של אספניול. בקיץ 2018 עבר למחלקת הנוער של ריאל מדריד.

בעונת החל לשחק בריאל מדריד קסטיליה, קבוצת המילואים של המועדון, מהפרימרה דיויסיון RFEF.

ב-22 ביולי 2022 חתם גודיונסן בנורשפין השוודית.

== קריירה בינלאומית ==
ב-2 בספטמבר 2021 ערך גודיונסן את הופעת הבכורה שלו בנבחרת איסלנד, כשנכנס כמחליף בדקה ה-79 בהפסד 2-0 לנבחרת רומניה במסגרת מוקדמות מונדיאל 2022. ב-5 בספטמבר, בהופעתו השנייה בנבחרת, הבקיע את שער הבכורה שלו, בתיקו 2-2 נגד נבחרת מקדוניה הצפונית, גם כן במסגרת מוקדמות מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים איסלנדים
קטגוריה:חלוצי כדורגל איסלנדים
קטגוריה:כדורגלני ריאל מדריד קסטיליה
קטגוריה:כדורגלני נורשפין
קטגוריה:כדורגלני לינגבי בולדקלוב
קטגוריה:כדורגלני נבחרת איסלנד
קטגוריה:ספורטאים זרים בספרד
קטגוריה:ספורטאים זרים בשוודיה
קטגוריה:ספורטאים איסלנדים בדנמרק
קטגוריה:ילידי 2002
קטגוריה:איסלנדים שנולדו במאה ה-21
כריס ריצ'רדס

כריסטופר ג'פרי ריצ'רדס (באנגלית: Christopher Jeffrey Richards; נולד ב-28 במרץ 2000 בברמינגהאם שבאלבמה, ארצות הברית) הוא כדורגלן אמריקאי המשחק בעמדת הבלם בקבוצת קריסטל פאלאס ובנבחרת ארצות הברית.

== קריירת מועדונים ==
ריצ'רדס הגיע אל מחלקת הנוער של דאלאס בשנת 2017. ב-19 בינואר 2019 חתם בבאיירן מינכן מהבונדסליגה. ב-20 ביוני 2020 הוא ערך את הופעת הבכורה שלו בקבוצה הראשונה של המועדון, כשנכנס כמחליף בניצחון 1–3 על פרייבורג במסגרת המחזור ה-33 בליגה לעונת 2019/2020. זו הייתה הופעתו היחידה בעונה זו.

ב-1 בפברואר 2021 הושאל ריצ'רדס להופנהיים מהבונדסליגה עד לתום עונת 2020/2021. ב-7 בפברואר ערך את הופעת הבכורה שלו במועדון, בהפסד 1–3 לאיינטרכט פרנקפורט במסגרת המחזור ה-20 בליגה. במשך תקופת ההשאלה שלו הוא ערך 11 הופעות ליגה במדי המועדון.

בתחילת עונת 2021/2022 הושאל ריצ'רדס פעם נוספת להופנהיים. ב-11 בדצמבר 2021 כבש שער בכורה בקבוצה בניצחון 1–2 על פרייבורג.

ב-27 ביולי 2022 חתם בקריסטל פאלאס מהפרמייר ליג תמורת 12 מיליון אירו. ב-15 באוגוסט הוא ערך הופעת בכורה בקבוצה, בתיקו 1-1 עם ליברפול.

== קריירה בינלאומית ==
ב-16 בנובמבר 2020 ערך ריצ'רדס את הופעת הבכורה שלו בנבחרת ארצות הברית, כשנכנס כמחליף בניצחון 2–6 על נבחרת פנמה במשחק ידידות.

== תארים ==
;באיירן מינכן
* הסופר קאפ האירופי (1): 2020
* הסופר קאפ הגרמני (2): 2020, 2021

== קישורים חיצוניים ==

== הערות שוליים ==

קטגוריה:כדורגלנים אמריקאים
קטגוריה:בלמי כדורגל אמריקאים
קטגוריה:כדורגלני דאלאס
קטגוריה:כדורגלני באיירן מינכן
קטגוריה:כדורגלני הופנהיים
קטגוריה:כדורגלני קריסטל פאלאס
קטגוריה:כדורגלני קופה אמריקה 2024
קטגוריה:כדורגלני נבחרת ארצות הברית
קטגוריה:אלבמה: כדורגלנים
קטגוריה:אמריקאים שנולדו ב-2000
הבנק המרכזי היהודי

הבנק היהודי המרכזי (באנגלית: Jewish Central Bank, בליטאית: Žydų centrinis bankas) היה בנק מרכזי ששירת את קהילת יהודי ליטא בכלל וקהילת קובנה בפרט והיה למרכז סליקה של כלל הבנקים היהודיים העממיים מעיירות השדה בליטא, משנת 1921 ועד לכיבוש הרוסי של ליטא ערב מלחמת העולם השנייה.

==היסטוריה==
לאחר מלחמת העולם הראשונה החלה לפרוח תנועה קאופרטיבית יהודית בקרב קהילות מזרח אירופה, במימון ובדחיפה של הג'ויינט.

כבר ב-1920 נפתח בקובנה הבנק העממי הראשון ואחריו הוקמו עשרות בנקים עממיים נוספים בערי השדה ששירתו את פליטי המלחמה היהודים.

בשנת 1921 כנסה בקובנה ועידה ראשונה מסוגה ובה כינוס של נציגי 47 מוסדות פיננסיים יהודיים ובנקים עממיים מקומיים והוחלט על הקמת "הבנק המרכזי היהודי לעידוד הקואופרציה בליטא".

הבנק שכן במיקום מרכזי בקובנה בשדרות Laisves 76. 

לאחר המלחמה שוכן במבנה המפואר מוזיאון לזואולוגיה.

בשנותיו הראשונות נוהל הבנק על ידי סגן שר הכספים המסחר והתעשייה, נחמן רחמילביץ.

בשנות השלושים נוהל הבנק על ידי אלוף ליטא בשחמט, אלכסנדר מאכט.

==הערות שוליים==

קטגוריה:יהדות ליטא
קטגוריה:יהדות קובנה
קטגוריה:בנקים
קטגוריה:בנקים מרכזיים
קטגוריה:ליטא:בנקים
קטגוריה:בין שתי מלחמות העולם
קטגוריה:קובנה: מבנים
Redesign

Redesign הוא מתחם קניות הכולל חנויות בתחום עיצוב הבית בקריית אתא.

==רקע==
המתחם נחנך בשנת 2021 בקריית אתא, סמוך לקניון שער הצפון הכולל סניף של איקאה. הוא מתפרש על כ-38 אלף מ"ר. במתחם כ-40 אולמות תצוגה וחנויות של רשתות ארציות שמשתרעים על שטחים הנעים בין 100 מ"ר ל-2400 מ"ר. כ-250 מיליון שקל הושקעו בפרויקט.

בעלי המתחם הם עמיר בירם ואריאל רוטר, שותפים מנהלים בחברת JTLV, שוקי שוורץ, מנכ"ל ובעלים חברת טולמנ’ס, אורי קרמר, בעלים שותף בטופולסקי רצף ומשפחת בליצבאו, בעלי חברת א. בליצבאו.

==קישורים חיצוניים==

* 

==הערות שוליים==

Redesign
קטגוריה:קריית אתא: מבנים
קטגוריה:קריית אתא: כלכלה
כמאל א-דין סולימאנה

כמאל א-דין סולימאנה (באנגלית: Kamaldeen Sulemana; נולד ב-15 בפברואר 2002 בטצ'ימאן שבגאנה) הוא כדורגלן גאנאי המשחק בעמדת קשר הכנף בקבוצת סאות'המפטון מהצ’מפיונשיפ ובנבחרת גאנה.

== קריירת מועדונים ==
=== נורשלן ===
סולימאנה גדל באקדמיית רייט טו דרים הגאנאית, לפני שעבר לנורשלן מליגת העל הדנית בחודש ינואר . ביום הולדתו ה-18 חתם סולימאנה על חוזה מקצועני לחמש עונות במועדון, ושבוע לאחר מכן, ב-23 בפברואר 2020 ערך את הופעת הבכורה שלו במועדון, בניצחון 2-1 על סונדרייסקה במסגרת המחזור ה-22 בליגה לעונת . ב-29 במאי הבקיע סולימאנה את שער הבכורה שלו במועדון, בניצחון 2-0 על סילקסבורג במסגרת המחזור ה-25 בליגה. בחצי העונה הראשונה שלו במועדון ערך סולימאנה 13 הופעות ליגה, בהן הבקיע ארבעה שערים.

בחודש אוגוסט 2020, לאחר עזיבתו של מוחמד קודוס לאייאקס, קיבל סולימאנה את חולצה מספר 10 של המועדון. בעונתו השנייה במועדון ערך סולימאנה 29 הופעות ליגה, בהן הבקיע עשרה שערים. בחודש אפריל 2021 זכה סולימאנה בתואר שחקן החודש של ליגת העל הדנית.

=== סטאד רן ===
ב-16 ביולי 2021 חתם סולימאנה על חוזה לחמש עונות בסטאד רן מליגת העל הצרפתית, בעסקה ששוויה 20 מיליון אירו, הסכום הגבוה ביותר ששולם עבור שחקן במסגרת העברה מליגת העל הדנית או אליה.

ב-8 באוגוסט 2021 ערך סולימאנה את הופעת הבכורה שלו במועדון, בתיקו 1-1 נגד לאנס במסגרת המחזור הראשון בליגה לעונת 2021/2022. במשחק זה הבקיע את שער הבכורה שלו במועדון.

=== סאות'המפטון ===
ב-31 בינואר 2023 חתם סולימאנה בסאות'המפתון מהפרמייר ליג.

== קריירה בינלאומית ==
ב-9 באוקטובר 2020 ערך סולימאנה את הופעת הבכורה שלו בנבחרת גאנה, בהפסד 3-0 לנבחרת מאלי במשחק ידידות.

נכלל בסגל נבחרת גאנה לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים גנאים
קטגוריה:קשרי כדורגל גנאים
קטגוריה:כדורגלני נורשלן
קטגוריה:כדורגלני סטאד רן
קטגוריה:כדורגלני סאות'המפטון
קטגוריה:כדורגלני נבחרת גאנה
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:גנאים שנולדו ב-2002
הר מקארתור (קולומביה הבריטית)

הר מקארתור (באנגלית: Mount McArthur) הוא הר ברכסי פארק, בהרי הרוקי הקנדיים, הממוקם בשטח הפארק הלאומי יוהו, בפרובינציית קולומביה הבריטית שבקנדה.

גובהו של ההר 3,021 מטרים מעל פני הים.

ההר מתנשא לגובה של 221 מטרים מעל סביבתו.

== היסטוריה ==
=== מקור השם ===
שמו של ההר ניתן לו בשנת 1886 על ידי אוטו קולץ (Otto Koltz).

ההר נקרא על שמו של ג'יימס ג'יי. מקארתור , מודד קרקעות אשר מיפה את הרי הרוקי הקנדיים עבור הרכבת הפסיפית הקנדית (the Canadian Pacific Railway).

=== הטיפוס על ההר ===
הראשון שטיפס לפסגת ההר, היה וו. אס. דרורי (W.S. Drewry), מטעם הסקר הטופוגרפי של הדומיניון (Dominion Topographic Survey), בשנת 1891.

== הערות שוליים ==

מקארתור
מקארתור
עיסא סאלו

עיסא עבדוליי סאלו (בצרפתית: Issah Abdoulaye Salou; נולד ב-4 בפברואר 1999 בגאנה) הוא כדורגלן ניז'רי המשחק בעמדת הקשר בקבוצת ראנס מליגת העל הדנית ובנבחרת ניז'ר.

== קריירת מועדונים ==
ניז'ר גדל במחלקת הנוער של ספורטינג קלאב אקרה. בשנת 2019 חתם בראנס מליגת העל הדנית. ב-8 ביולי 2020 ערך את הופעת הבכורה שלו במועדון, בניצחון 1–3 על אסביירג במסגרת המחזור ה-32 בליגה לעונת . זו הייתה הופעתו היחידה בעונה זו. ב-1 בפברואר 2021 הושאל למשך חצי עונה ליאמרבוגט מהליגה הדנית השלישית, וערך במדיה 16 הופעות ליגה.

== קריירה בינלאומית ==
ב-10 באוקטובר 2020 ערך סאלו את הופעת הבכורה שלו בנבחרת ניז'ר, בניצחון 0–2 על נבחרת צ'אד במשחק ידידות.

== קישורים חיצוניים ==

== הערות שוליים ==

קטגוריה:כדורגלנים ניז'רים
קטגוריה:קשרי כדורגל ניז'רים
קטגוריה:כדורגלני ראנס
קטגוריה:כדורגלני נבחרת ניז'ר
קטגוריה:ניז'רים שנולדו ב-1999
שמורת מצוק הצינים

שמורת מצוק הצינים היא שמורת טבע מוכרזת בנגב המהווה את אחת משמורות הטבע הגדולות בישראל, כששטחה הוא 658,733 דונם. השמורה הוכרזה ב-9 בנובמבר 1989, ועברה מספר הרחבות מאז.
[[גן לאומי קבר בן-גוריון, גן לאומי עין עבדת ונחל צין|טקסט=גן לאומי קבר בן-גוריון, גן לאומי עין עבדת ונחל צין|גבול|270x270 פיקסלים]]
== החי ==
=== יונקים ===
בין היונקים החיים בשמורה נמנים: יעל נובי, צבי הנגב, צבוע מפוספס, תן זהוב, שועל מצוי, זאב ערבי, קרקל, ארנבת מצויה ודרבן. באזור חיים כ-10 מיני מכרסים ובהם קוצן מצוי, גרביל הסלעים ופסמון.

אוכלוסיית היעלים החיה באזור שדה בוקר היא הצפופה ביותר בישראל. בספירה שנערכה בשמורה בשנת 1998 נספר מספר שיא של 300 יעלים.

בשמורה זוהו 12 מיני עטלפים. המין הנפוץ ביותר הוא עטלפון לבן שוליים. מין נפוץ אחר הוא אשף מצוי. פחות נפוצים הם יזנוב קטן ואשמן קטן.

=== עופות ===
בשמורה נצפו יותר ממאה מיני עופות ובהם 11 מיני דורסים המקננים במצוק הצינים. עם העופות הדורסים שנצפו מקננים במצוק הצינים נמנים: נשר מקראי, רחם, בז מצוי, בז נודד, בז מדברי, בז צוקים, בז שחור, חיוויאי, עיט זהוב, עיט נצי, עקב עיטי, אוח ולילית מדבר.

=== זוחלים ===
בשמורה נצפו 7 מיני זוחלים – הנחשים אפעה מגוון, ארבע קו מובהק וזעמן אוכפים וארבעה מיני לטאות – שנונית נחלים, חרדון מדבר, מניפנית מצויה ומדברית עינונית.

=== דו-חיים ===
בעין עבדת, חיה אוכלוסייה של קרפדה ירוקה.

== הצומח ==

== קישורים חיצוניים ==
* [https://www.parks.org.il/reserve-park/שמורת-טבע-מצוק-הצינים/ שמורת מצוק הצינים] באתר רשות הטבע והגנים
* [https://inature.info/wiki/שמורת_מצוק_הצינים שמורת מצוק הצינים] באתר טבע ונופים בישראל

קטגוריה:הנגב: שמורות טבע
קווארה (שפה)

קְװָּארַה (בכתב געז: ቋራ "קְוַּרַה"; גם ቋርኛ "קְוַּרְנְיַה" קְװַּארְנְיָה, ובעבר נקראה גם "פַלָאשָה" או הוַּארָאסַה), היא ניב כמעט-נכחד של שפת קימנת, בענף אגאו של משפחת השפות הכושיות. קווארה והניב השני של קימנת, כיילה, דוברו בפי חלק מיהודי אתיופיה, ביתא ישראל. קווארה דוברה בעבר בנפת קווארה, ולאחר עליית יהודי אתיופיה לישראל השפה על סף הכחדה בישראל.

מספר כתבי יד מוקדמים פלאשיים נכתבו בכתב געז. ב החלה השפה לקבל תיעוד בידי מספר בלשנים וטָיָילים, הראשון בהם פְֿלָאד ב-1866.

השפה דעכה בתחילת המאה ה-20, כאשר דובריה נטשו אותה בהדרגה לטובת אמהרית לצורכי מחייתם. במהלך "מבצע שלמה" הועלו רוב דוברי קווארה הנותרים לישראל, שם היא ממשיכה לדעוך כאשר דובריה עוברים לעברית.

== לקריאה נוספת ==

== קישורים חיצוניים ==
* [http://www.endangeredlanguages.com/lang/6038 Hwarasa] באתר פרויקט השפות בסכנת הכחדה
* [http://www.sil.org/silesr/2002/031/SILESR2002-031.pdf דו"ח סוציולינגוויסטי] על שפת קימנת באתר SIL

קטגוריה:אתיופיה: שפות
קטגוריה:ביתא ישראל
קטגוריה:שפות יהודיות
קטגוריה:שפות כושיות
קטגוריה:ישראל: שפות
קטגוריה:שפות בסכנת הכחדה
קטגוריה:יהדות אתיופיה בישראל
קטגוריה:יהדות אתיופיה
בית הסוהר גלבוע

בית הסוהר גלבוע הוא מתקן כליאה של שירות בתי הסוהר השוכן בעמק חרוד, מדרום לכביש 71, למרגלות הר הגלבוע. הוא אחד מחמשת בתי הסוהר של שירות בתי הסוהר הנתונים ברמת ביטחון מרבית ושוהים בו אסירים ביטחוניים ברמת מסוכנות גבוהה ביותר.

==היסטוריה==
בית הסוהר נפתח בשנת 2004, בעקבות האינתיפאדה השנייה, שהובילה לגידול ניכר במספר האסירים הביטחוניים. תחילה נפתח כמתקן נוסף שהיה חלק מבית הסוהר שטה הצמוד לו, ונקרא "שטה ב", תוך זמן קצר הופרד לבית סוהר עצמאי בית הסוהר גלבוע.

בית הסוהר משתרע על שטח של 23 דונם, שטחו הבנוי הוא 12,000 מ"ר, והוא מיועד ל-600 אסירים. בית הסוהר משמש לכליאת אסירים ביטחוניים השפוטים לתקופות ארוכות, עצורים פליליים ואסירי עבודה. הוא כולל אגף הפרדה, שבו מוחזקים אסירים בנפרד מיתר האסירים. כל אגף בבית הסוהר מחובר באמצעות שרוול למכלול המרכזי.

באוגוסט 2014 נחשפה בכלא מנהרת בריחה שאסירים החלו בחפירתה.

עם האסירים שריצו עונשם בכלא זה נמנה חבר הכנסת לשעבר באסל גטאס. וליד דקה שימש דובר ונציג האסירים בפני שלטונות הכלא בעת שהיה כלוא בכלא גלבוע.

===פרשת הסרסור בסוהרות===

בנובמבר 2017 הגישה סוהרת בכלא תלונה במשטרה על הטרדה מינית מצד אסיר עולם ביטחוני (מחמוד עטאללה). בכירים בשירות בתי הסוהר הודו שתלונת החיילת על שהותקפה מינית נגנזה בתחילה. ב-2021, מפקד כלא גלבוע גנ"מ פרדי בן שטרית העיד שאכן היה סרסור בחיילות שירות חובה בכלא על מנת לספק צרכים מיניים של מחבלים, טרם כניסתו לתפקיד. כמו כן נחשף שקצין המודיעין של כלא גלבוע הודה בחקירתו שידע על התקיפות המיניות של אותו אסיר ביטחוני וששיבץ סוהרות על פי בקשתו, ללא ידיעתן של הסוהרות את סיבת השיבוץ, וכל זאת במטרה להשיג ידיעות מודיעיניות מאותו אסיר ביטחוני. בעקבות עדות מפקד הכלא, פרקליט המדינה הורה לפתוח מחדש את התיק לאחר שהתיק נסגר ב-2018 מחוסר ראיות ומחוסר אשמה. בעקבות פתיחת תיק החקירה הדיחה לאלתר נציבת שב"ס קטי פרי את קצין המודיעין המעורב בפרשת הסרסור בסוהרות, שלאחר סגירת הפרשה בתחילה הועבר מתפקידו, והמשיך בתפקידו בארגון.

=== הימלטות ששת האסירים הביטחוניים ===

ב-6 בספטמבר 2021 נמלטו מבית הסוהר שישה אסירים ביטחוניים, בהם זכריא זביידי, באמצעות מנהרת בריחה שחפרו. הבורחים נלכדו כעבור ימים אחדים.

חודש לאחר מכן, אגף ההנדסה והבינוי במשרד הביטחון ושירות בתי הסוהר החלו בעבודות של פרויקט משותף למיגון מיידי של כלא גלבוע בהיקף של כשמונה מיליון שקלים. הפרויקט יכלול בין היתר את ביטון התאים ושיפור מיגונם על מנת למנוע בריחה.
בעקבות הבריחה מכלא גלבוע בוצע מיגון וביטון בית הסוהר, וכן נבדקו כלל בתי הסוהר ומוגנו באופן דומה לכלא גלבוע, שהיה בנוי על כלונסאות, ויצר חלל מתחת לתאים שהוביל לבריחה, בכדי למנוע מקרים של בריחה בצורה זו בעתיד.

==קישורים חיצוניים==

* 
* [https://www.gov.il/he/departments/PublicBodies/unit_gilboa בית סוהר גלבוע], באתר של שירות בתי הסוהר
* 

==הערות שוליים==

גלבוע
קטגוריה:עמק חרוד
אלכסי ברדי

אלכסי ברדי (בפינית: Aleksi Bardy; נולד ב-24 בספטמבר 1970, בהלסינקי, פינלנד) הוא מפיק ותסריטאי פיני.

== ביוגרפיה ==
אלכסי ברדי נולד בהלסינקי ואחרי לימודי בית ספר למד אמנות באוניברסיטה ליד הלסינקי והמשיך ללמוד כתיבת תסריטי קולנוע בשוודיה.

לאחר סיום הלימודים הוא עוסק בכתיבת תסריטים ומפיק סרטים. הוא תסריטאי עצמאי מאז 1994 ומפיק ושותף ב"סרט הלסינקי" מאז 2002. החל משנת 2012 אלכס ברדי מלמד אמנות הקולנוע באוניברסיטה בהלסינקי. בארדי היה יו"ר הפדרציה הפינית של מפיקי סרטים (SEK ry) בשנים 2012–2015.

סרטו של ברדי "גיבורי החוג הארקטי" קיבל את פרס הסרט הטוב מאת "ג'וסי" (ארגון הקולנוע הפיני) בשנת 2011. סרטו נוסף קיבל פרס בשנת 2015.

ברדי היה מועמד לפרלמנט הפיני מטעם המפלגה השמאלית, אך לא נבחר.

==פילמוגרפיה==
* Tove (2020) – מפיק
* They Have Escaped (2014) – תסריט, הסרט זכה בפרס "ג'וסי".
* Heart of a Lion (2013)
* Ja saapuu oikea yö (2012), מפיק.
* Lapland Odyssey (2010), מפיק, הסרט זכה ב-2 פרסי "ג'וסי".
* פרי אסור (2009), תסריטאי ומפיק.
* Tears of April (2008), מפיק.
* הגבול (2007), תסריטאי.
* Ganes (2007), מפיק.
* The Emperor's Secret (2006), תסריטאי ומפיק.
* Saippuaprinssi (2006), תסריטאי.
* Beauty and the Bastard (2005), מפיק.
* Kukkia ja sidontaa (2004), תסריטאי ומפיק.
* Young Gods (2003), תסריטאי ומפיק.
* Restless (2000), תסריטאי.
* The Tough Ones (1999), תסריטאי.

== קישורים חיצוניים ==

קטגוריה:מפיקי קולנוע פינים
קטגוריה:תסריטאי קולנוע פינים
קטגוריה:פינים שנולדו ב-1970
השנים הסוערות

השנים הסוערות (באנגלית: The Restless Years) הוא סרט דרמה אמריקאי בשחור-לבן משנת 1958 בבימויו של הלמוט קאוטנר, עם סנדרה די וג'ון סקסון בתפקידים הראשיים. זה סרטה הראשון של סנדרה די בתפקיד ראשי. היא הופיעה עם סקסון גם בסרטים "בנות ה-17 מבלות" ו"דיוקן בשחור".

התסריט מבוסס על המחזה "Teach Me How To Cry" של פטרישה ג'ודרי משנת 1958.

==תקציר העלילה==
מלינדה גרנט (סנדרה די) היא נערה בת 16 שלומדת בבית ספר תיכון בליברטיוויל. היא גרה עם אמה אליזבת (תרזה רייט) המתפרנסת מתפירה. מגיל צעיר אומרת לה אמה כי האב מת כשהייתה תינוקת אך בעיירה מתלחשים שהיא בת לא חוקית ובכיתה היא מוחרמת. מלכי הכיתה הם הזוג פולי פישר (לואנה פאטן) וברוס מיצ'ל (ג'ודי מקריי). בנשף ריקודים היא יושבת בפינה ואף אחד אינו מזמין אותה לרקוד פרט לוויל הנדרסון (ג'ון סקסון) שהוא תלמיד חדש וגם לא מקובל. לשניהם יש דבר משותף בכך שאינם מקובלים. כאשר הם נוסעים בלילה ברוס וחבריו נוסעים אחריהם ולועגים להם.

המחנכת מיס רובסון (וירדג'יניה גריי) מתעתדת להעלות את המחזה "העיירה שלנו" בכיתה. היא מציעה זאת למלינדה ואמה אך הן מהססות. לבסוף מסכימה מלינדה להיבחן ומועדפת על פולי. מכאן היא מתחילה להיות מקובלת. ברוס מנסה לחזר אחריה ופולי נהיית חברה שלה.

אד הנדרסון (ג'יימס ויטמור) הוא סוכן נדל"ן יליד המקום שעבר מקומות רבים ולא הצליח. כעת חזר לעיירה וזקוק לתמיכה כספית כדי לרכוש נדל"ן. הוא מבקש מידידו אלקס פישר (אלן בקסטר) עזרה ונענה בתשובה פושרת. אלקס הוא אדם אמיד ואביה של פולי ונשוי ללורה (דורותי גרין), אשה אלכוהוליסטית ולא מתפקדת.

ג'יימס מבקש מוויל להתחבר עם "החברים הנכונים" כדי לעזור לו בעסקיו אך וויל מסרב.

אליזבת תופרת למלינדה בגד של שמלת נישואין להצגה. הם עולים לגבעה סמוכה ומלינדה מחליפה את בגדיה ולובשת את השמלה. פולי עוקבת אחריהם ומניחה שהם עוסקים בפעילות אינטימית.

מתקיים בתיכון נשף בנוכחות הורים וגם אליזבת מגיעה עם חששות. פולי מזמינה את מלינדה לחדר סמוך ומאיימת שתפיץ את הידיעה על יחסיה האינטימיים עם וויל אם לא תוותר למענה על תפקידה בהצגה. מתחיל ויכוח קולני. וויל נכנס, תופס את פולי, מנענע אותה חזק ואומר שזה לא נכון. למקום נכנס ברוס ומתחיל מאבק בין שניהם כשג'ון מפליא בו את מכותיו. אנשים פורצים לחדר ואלקס פישר מאיים שיגיש תלונה במשטרה. הפעם עומד אד לצד בנו ומטיח בפני כולם מה שהוא חושב עליהם.

משפחת הנדרסון עוזבת את העיירה. וויל נפגש עם מלינדה על הגבעה ומתוודה על אהבתו. למקום מגיעה גם אליזבת ומתוודה כי אביה של מלינדה לא מת אלא עזב אותה ומאז היא מצפה כל יום למכתב ממנו. וויל מבטיח כי לא יעזוב את מלינדה. הוא ישלח לה מכתבים ולבסוף יחזור לעיירה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|סנדרה די
|מלינדה גרנט
|
|-
|ג'ון סקסון
|וויל הנדרסון
|
|-
|תרזה רייט
|אליזבת גרנט
|
|-
|ג'יימס ויטמור
|אד הנדרסון
|
|-
|וירג'יניה גריי
|מיס רובסון
|מחנכת
|-
|לואנה פאטן
|פולי פישר
|תלמידה
|-
|מרגרט לינדסי
|דורותי הנדרסון
|
|-
|ג'ודי מקריי
|ברוס מיצ'ל
|תלמיד
|-
|אלן בקסטר
|אלכס פישר
|
|-
|דורותי גרין
|לורה פישר
|
|}

==קישורים חיצוניים==

* [https://www.tcm.com/tcmdb/title/88021/the-restless-years#overview השנים הסוערות], באתר TCM

קטגוריה:סרטי 1958
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטים מבוססי מחזות
קטגוריה:סרטי אולפני יוניברסל
קטגוריה:סרטי דרמה אמריקאיים
קטגוריה:סרטי סנדרה די
Mr. DJ

Mr. DJ (בעברית: מר. די ג'יי) הוא שיר שהוקלט על ידי להקת היורודאנס השוודית בייבי אליס.<ref name=":0"></ref> השיר יצא לאור בשנת 2007, על ידי חברת התקליטים וורנר מיוזיק שוודיה, כסינגל שלא מתוך אלבום וכסינגל הבכורה הרשמי של הלהקה.<ref name=":3"/><ref></ref> בשנת 2006 הוציאה הלהקה את "Shake It" שלא הופץ ברחבי העולם ועל כן, נחשב "Mr. DJ" לסינגל הבכורה שלה.<ref name=":2"></ref>

השיר הפך ללהיט מועדונים והגיע למקום השביעי במצעד הסינגלים הפיני.

== רקע וכתיבה ==
לאחר שבשנת 2006 הוציאה הלהקה את "Shake It", הוחלט כי הוא לא יתפקד כסינגל הבכורה שלה, מה שהוביל ליציאתו של "Mr. DJ" בשנה שלאחר מכן.<ref name=":0" /><ref name=":2" /> השיר זכה להצלחה וביסס את מעמדה של בייבי אליס כלהקת יורודאנס מצליחה, וזאת בנוסף לכך שהוא נכלל ברשימת השירים המצליחים ביותר בכל הזמנים בפינלנד.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-1.2 מיליון השמעות.<ref></ref>

== וידאו קליפ ==
האודיו של השיר עלה ליוטיוב ב-19 בספטמבר 2011, אך לא הועלה לערוץ היוטיוב של בייבי אליס.<ref name=":3"></ref> הוא צבר קרוב ל-300,000 צפיות נכון לספטמבר 2021.<ref name=":3" /> שנתיים קודם לכן, במרץ 2009, העלתה הלהקה הופעה רשמית שלה בביצוע השיר.<ref name=":4"></ref> ההופעה התקיימה באירוע בשם "Hanssons Loge" בינשפינג, שוודיה, קיץ 2007.<ref name=":4" />

במרוצת השנים פורסמו רמיקסים שונים שנעשו עבור "Mr. DJ" על ידי די ג'יים שונים.<ref></ref><ref></ref><ref></ref><ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!<abbr>מקור</abbr>
|-
!עולם
|2007
|הזרמת מוזיקה • הורדה דיגיטלית
|רגילה
|וורנר מיוזיק שוודיה
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2007
קטגוריה:סינגלי בכורה מ-2007
קטגוריה:שירי בייבי אליס
קטגוריה:שירים באנגלית
קטגוריה:שירים על די ג'יים
קטגוריה:שירים על ריקודים
החברה הגנאלוגית הלאומית

החברה הגנאלוגית הלאומית (באנגלית:National Genealogical Society, FGS ) הוא מוסד ללא כוונת רווח הפועל בארצות הברית. הארגון הוקם בשנת 1903 ומטה שלו נמצא בוירגיניה. החברה כוללת 10 אלף חברים

מטרות הארגון הם קידום יכולות גנאלוגיות, העלאת רמת מחקרים בתחום, הגדלת התעניינות בהיסטוריה משפחתית וכו'. הארגון מארגן תוכניות לימוד ומפרסם מאמרים בנושא. החל משנת 1912 מתפרסם National Genealogical Society Quarterly. כל שנה מתקיים כנס לאומי בתחום גנאלוגיה. בכנס שנערך בשנת 2012 השתתפו כ-2000 חוקרים והוקראו 150 הרצאות בנושאים שונים.

כחלק של הארגון פועלת יחידה לטכנולוגיה שמפתחת מודלים ותוכנות בתחום גנאלוגיה. אוסף הספרים של החברה כולל 20 אלף ספרים מקצועיים. לחוקרים בתחום גנאלוגיה מוענק "פרס רב מלקולם שטרן על מפעל חיים". הפרס מוענד לכל החוקרים בתחום ולא רק לחברה הארגון.

באוקטובר 2020 בתוך החברה התמזגה הפדרציה לחברות גניאולוגיות ומאז היא מהווה חלק של הארגון.

== קישורים חיצוניים ==
* 

==הערות שוליים==

קטגוריה:חברות גנאלוגיות
קטגוריה:ארצות הברית: ארגונים
מרצדס-בנץ EQE

מרצדס-בנץ EQE (באנגלית: Mercedes-Benz EQE) היא מכונית מנהלים חשמלית במרכב סדאן, בעלת חמישה מקומות ישיבה, שמיוצרת על ידי מרצדס-בנץ משנת 2021. היא נחשפה ב-5 בספטמבר 2021<ref></ref> והוצגה בתערוכת הרכב הבינלאומית של מינכן ב-6 בספטמבר 2021<ref></ref><ref></ref>, היא הגיעה לישראל ב-31 במאי 2022<ref></ref>.

== עיצוב ==
העיצוב החיצוני מעוצב בעיצוב קופה אך המרכב סדאן, היא מבוססת על המרצדס-בנץ E-קלאס אך יותר מרווחת ממנה, בנוסף תא הנוסעים נלקח ללא שינוי ממרצדס-בנץ EQS. דגמי ה-AMG של ה-EQE כוללים מראה ספורטיבי יותר מתלים בכיול ספורטיבי, ומערכת מיוחד המציעה סאונד של מכונית ספורט בעת מצב הספורט.

== מפרט טכני ==
ה-EQE משווקת עם שלושה יחידות הנעה (2 מהם של מרצדס AMG).
* EQE 350<ref></ref>: מנוע חשמלי המספק 292 כ"ס ומומנט מרבי של 56.5 קג"מ. נתון התאוצה מ-0 ל-100 קמ"ש עומד על 6.4 שניות ומהירות מרבית של 210 קמ"ש. סוללת ליתיום-יון בקיבולת 90.56 קוט"ש המאפשרת טווח נסיעה חשמלי של 630 ק"מ. צריכת האנרגיה עומדת על בין 15.9 ל-18.7 קוט"ש לכל 100 ק"מ.
* AMG EQE 43<ref></ref>: גרסת הביצועים הכוללת שתי מנועים חשמליים המספקים יחד 476 כ"ס ומומנט מרבי של 85.8 קג"מ. נתון התאוצה מ-0 ל-100 קמ"ש עומד על 4.2 שניות ומהירות מרבית של 210 קמ"ש. סוללת ליתום-יון בקיבולת 90.56 קוט"ש המאפשרת טווח נסיעה חשמלי של 470 ק"מ. צריכת האנרגיה עומדת על בין 79.7 ל-21.6 קוט"ש לכל 100 ק"מ.
* AMG EQE 53<ref></ref>: גרסת הביצועים הגבוהים הכוללת שני מנועים חשמליים המספקים יחד 617 כ"ס ומומנט מרבי של 96.7 קג"מ או עם חבילת "AMG דינמיק פלוס" ההספק עולה ל-677 כ"ס ומומנט של 101.8 קג"מ לזמן קצוב. נתון התאוצה מ-0 ל-100 קמ"ש עומד על 3.5 שניות או עם חבילת "AMG דינמיק פלוס" 3.3 שניות ומהירות מרבית של עד 240 קמ"ש. סוללת ליתום-יון בקיבולת 90.56 קוט"ש המאפשרת טווח נסיעה חשמלי של 518 ק"מ (משוער).
את הסוללה אפשר להטעין ממטען פנימי בקיבולת של 11 קילוואט או 22 קילוואט, או ממטען מהיר בקיבולת 170 קילוואט, ישנה אפשרות להוסיף עם המטען המהיר 250 ק"מ ב-15 דקות (EQE 350) או 180 ק"מ ב-15 דקות (AMG EQE 43 ו-AMG EQE 53).

== גלריה ==
<gallery widths="220" heights="135">
קובץ:Mercedes-Benz V295 IAA 2021 1X7A0045.jpg|מבט קדמי
קובץ:Mercedes-Benz V295 IAA 2021 1X7A0046.jpg|מבט אחורי
קובץ:Mercedes-Benz V295 IAA 2021 1X7A0098.jpg|מבט צדדי
קובץ:Mercedes-Benz V295 IAA 2021 1X7A0041.jpg|פנים
</gallery>

== קישורים חיצוניים ==

* 

== הערות שוליים ==

EQE
קטגוריה:מכוניות חשמליות
קטגוריה:מכוניות מנהלים
קטגוריה:מכוניות סדאן
קטגוריה:דגמי מכוניות שהושקו ב-2021
סמארט 1 (מכונית)

סמארט #1 (באנגלית: Smart #1) היא מכונית חשמלית במרכב קרוסאובר, בעלת חמישה מקומות ישיבה, שמיוצרת על ידי סמארט משנת 2022. היא נחשפה ב-7 באפריל 2022<ref></ref>. היא הוצגה כקונספט לראשונה בתערוכת הרכב הבינלאומית של גרמניה ב-6 בספטמבר 2021<ref></ref><ref></ref>. היא הקרוסאובר החשמלית הראשונה של סמארט.

ה-#1 מציגה טכנולוגיות חדשות, ובעיקר עם שיתוף פעולה מצד סמארט וג'ילי העיצוב החיצוני מעוצב בהשראת מכוניות ג'ילי וסמארט.

== מפרט טכני ==
היא כוללת מנוע חשמלי המספק 268 כ"ס. המהירות המרבית עומדת על 180 קמ"ש. סוללת ליתיום-יון בקיבולת 66 קוט"ש המאפשרת טווח נסיעה חשמלי של בין 420 ל-440 ק"מ.

טעינה מהירה בקיבולת 150 קילוואט מאפשרת טעינה מ-5% ל-80% בתוך כ-30 דקות<ref></ref>.

סמארט 1 מצוידת במגוון מערכות בטיחות המאפשרות לה נהיגה אוטונומית ברמה 2 פלוס<ref></ref>, זה כולל לדוגמה סיוע אקטיבי להיגוי בעת תמרון חירום, בקרת שיוט אדפטיבית עם שמירה על מרכז הנתיב ועקיפה אוטונומית של רכב איטי, ניטור שטח מת אקטיבי, מערכת חנייה אוטומטית ועוד.

== סמארט #1 בראבוס ==
סמארט #1 בראבוס היא גרסת ביצועים לגרסה הרגילה, היא כוללת עיצוב ספורטיבי ומערכת הנעה חשמלית משופרת, היא נחשפה ב-29 באוגוסט 2022<ref></ref>.

לרשות הנהג בורר מצבי הנעה המאפשר לנהג לבחור בין ארבעה מצבים שונים, מצב אקו בו ההנעה היא אחורית בלבד, מצב קומפורט בו ההנעה היא כפולה לפי דרישה, כלומר אחורית עם הצטרפות של המנוע הקדמי לפי הצורך, מצב ספורט בו ההנעה היא  קבועה ומצב בראבוס בו ההנעה היא כפולה והמנועים מייצרים 100% מההספק.

היא כוללת מערכת הנעה כפולה הכוללת שתי מנועים חשמליים המספקים יחד 425 כ"ס ומומנט מרבי של 55.3 קג"מ. נתון תאוצה מ-0 ל-100 קמ"ש של 3.9 שניות.

== קישורים חיצוניים ==

* [https://smart.co.il/models/hash-one עמוד סמארט #1] באתר smart ישראל

* [https://media.smart.com/eu/smart-celebrates-the-start-of-tomorrows-mobility-today-with-the-world-premiere-of-the-all-new-compact-suv--smart-1/ הודעה רשמית לעיתונות]
* [https://media.smart.com/eu/download/1159725/techspecsheet-smart1-uk.docx מפרט טכני] להורדה (באנגלית)

== הערות שוליים ==

1
קטגוריה:קרוסאובר
קטגוריה:מכוניות חשמליות
קטגוריה:דגמי מכוניות שהושקו ב-2022
טינו כרופאלה

טינו כרופאלה (בגרמנית: Tino Chrupalla; נולד ב-14 באפריל 1975) הוא פוליטיקאי גרמני וחבר בבונדסטאג מאז 2017 מטעם מפלגת אלטרנטיבה לגרמניה<ref name="bundestag_biography"></ref>.

בנובמבר 2019 נבחר כרופאלה ליו"ר מפלגת אלטרנטיבה לגרמניה לצידה של אליס ויידל.

== ביוגרפיה ==
כרופאלה נולד ב-1975 בוויסוואסר שבגרמניה המזרחית. ב-2003 סיים את לימודי ההסמכה שלו כצייר ומעצב פנים<ref name="bundestag_biography" /><ref></ref>. לאחר מכן הוא עבד כמנהל חברת בנייה<ref>https://www.ouest-france.fr/europe/allemagne/allemagne-tino-chrupalla-le-nouveau-visage-lisse-d-une-extreme-droite-encore-plus-radicale-6637065</ref>.

בשנות ה-90 של המאה ה-20 הצטרף כרופאלה לארגון הנוער, הנוער הנוצרי-דמוקרטי שפועל מטעם המפלגה הנוצרית-דמוקרטית הגרמנית. ב-2015 התפקד למפלגת אלטרנטיבה לגרמניה. בבחירות הכלליות שנערכו ב-2017 הוא ניצח את מייקל קרצ'מר, לימים שר-נשיא סקסוניה, במחוז הבחירות של גורליץ<ref></ref>.

בנובמבר 2019 נבחר ליו"ר המפלגה לצידה של אליס ויידל, שניהם היו מועמדי המפלגה לתפקיד הקנצלר בבחירות שנערכו בספטמבר 2021.

== קישורים חיצוניים ==

* 

== הערות שוליים ==

קטגוריה:פוליטיקאים גרמנים
קטגוריה:ציירים גרמנים
קטגוריה:גרמנים שנולדו ב-1975
דייוויד נואבה

דייוויד אוגוצ'וקוו נואבה (באנגלית: David Ugochukwu Nwaba; נולד ב-14 בינואר 1993) הוא כדורסלן אמריקאי, שמשחק בקבוצת מוטור סיטי קרוז מליגת הפיתוח של ה-NBA, בעמדות הקלע והסמול פורוורד.

==ילדות וקריירת מכללות==
נואבה נולד בלוס אנג'לס שבקליפורניה להורים ניגרים, בני שבט האיגבו. אחותו, ברברה נואבה, היא אתלטית אשר ייצגה את ארצות הברית בקרב שבע באולימפיאדת ריו דה ז'ניירו (2016).

בשנת 2012 החל ללמוד במכללת סנטה מוניקה, ושנה לאחר מכן עבר ל ("קאל פולי"), על מנת לשחק עם קבוצתה בליגת המכללות הבכירה. לאורך 3 עונותיו עם ה"מוסטנגס" רשם נואבה ממוצעים של 11.9 נקודות, 5.3 ריבאונדים ו-2.0 אסיסטים למשחק.

==קריירת משחק מקצועית==
לאחר שלא נבחר על ידי אף קבוצה בדראפט ה-NBA{{כ}} 2016, הצטרף נואבה לקבוצת לוס אנג'לס די-פנדרס מליגת הפיתוח של ה-NBA. לאורך העונה הציג יכולת טובה, עם ממוצעים של 14.1 נקודות ו-6.9 ריבאונדים למשחק, ובסופה נבחר ל"חמישיית ההגנה של העונה".

בפברואר 2017 חתם על חוזה ל-10 ימים בקבוצת האם של הדי-פנדרס, לוס אנג'לס לייקרס, ובמרץ חתם בקבוצה על חוזה עד לסיום העונה. ב-20 משחקיו עם הלייקרס ב-NBA, קלע נואבה 6.0 נקודות בממוצע למשחק.

לקראת עונת חתם על חוזה בשיקגו בולס. בעונתו היחידה עם הבולס פתח ב-21 משחקים, וקלע 7.9 נקודות בממוצע למשחק.

בספטמבר 2018 הצטרף נואבה לקליבלנד קאבלירס, וב-51 משחקיו בקבוצה קלע 6.5 נקודות למשחק.

ביולי 2019 עבר לשחק בברוקלין נטס. בדצמבר 2019, לאחר 20 משחקים בברוקלין, סבל מקרע בגיד אכילס ונאלץ להחמיץ את המשך העונה.

לקראת עונת חתם נואבה על חוזה ביוסטון רוקטס.

בספטמבר 2022 הועבר בטרייד עם מרקיז כריס, טריי ברק וסטרלינג בראון לאוקלהומה סיטי ת'אנדר.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| לייקרס	|| 20 || 2 || 19.9 || 0.580 || 0.200 || 0.641 || 3.2 || 0.7 || 0.6 || 0.4 || 6.0
|- style="background-color: #EFEFEF;"		|| 
| 	|| שיקגו	|| 70 || 21 || 23.5 || 0.478 || 0.346 || 0.655 || 4.7 || 1.5 || 0.8 || 0.4 || 7.9
|-		|| 
| 	|| קליבלנד	|| 51 || 14 || 19.3 || 0.481 || 0.320 || 0.682 || 3.2 || 1.1 || 0.7 || 0.3 || 6.5
|- style="background-color: #EFEFEF;"		|| 
| 	|| ברוקלין	|| 20 || 0 || 13.4 || 0.521 || 0.429 || 0.667 || 2.3 || 0.4 || 0.6 || 0.6 || 5.2
|-		|| 
| 	|| יוסטון	|| 30 || 9 || 22.6 || 0.486 || 0.270 || 0.691 || 3.9 || 1.0 || 1.0 || 0.7 || 9.2
|- style="background-color: #EFEFEF;"		|| 
| 	|| יוסטון	|| 46 || 4 || 13.2 || 0.483 || 0.306 || 0.716 || 3.3 || 0.8 || 0.6 || 0.4 || 5.1
|- style="background-color:#80BFFF; font-weight:bold;"		|| 
| קריירה || 		|| 237 || 50 || 19.3 || 0.490 || 0.320 || 0.673 || 3.7 || 1.0 || 0.7 || 0.4 || 6.8
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:קליפורניה: כדורסלנים
קטגוריה:כדורסלני אוניברסיטאות ומכללות בארצות הברית
קטגוריה:בוגרי האוניברסיטה הפוליטכנית של מדינת קליפורניה
קטגוריה:שחקני NBA שלא נבחרו בדראפט
קטגוריה:כדורסלני לוס אנג'לס די-פנדרס
קטגוריה:כדורסלני לוס אנג'לס לייקרס
קטגוריה:כדורסלני שיקגו בולס
קטגוריה:כדורסלני קליבלנד קאבלירס
קטגוריה:כדורסלני ברוקלין נטס
קטגוריה:כדורסלני יוסטון רוקטס
קטגוריה:אמריקאים שנולדו ב-1993
סולימאן קונה

סולימאן קונה (בצרפתית: Souleymane Kone; נולד ב-1 במאי 1996) הוא כדורגלן מחוף השנהב המשחק בעמדת הבלם.

==קריירה==
קונה נולד בעיר גראן-בסאם שבחוף השנהב, ובפברואר 2012 הגיע לאירופה והצטרף למחלקת הנוער של צסק"א סופיה.

ב-10 בפברואר 2015 חתם על חוזהו המקצועני הראשון והצטרף לאררט ירוואן מליגת העל הארמנית.<ref></ref> הוא שוחרר מהמועדון ב-28 באוקטובר 2016.

בינואר 2017 חתם לשלוש עונות ביורגודן מליגת העל השוודית.

ב-10 בינואר 2018 הושאל לעונה אחת לדונאיסקה סטרדה מליגת העל הסלובקית. לאחר מכן השאלתו הוארכה עד ליוני 2019.

ביולי 2019 חתם בווסטרלו מהליגה הבלגית השנייה.

ב-26 בינואר 2021 חתם בוויסלה קרקוב מליגת העל הפולנית עד לתום העונה.

==קישורים חיצוניים==

==הערות שוליים==

קטגוריה:כדורגלנים מחוף השנהב
קטגוריה:בלמי כדורגל מחוף השנהב
קטגוריה:כדורגלני אררט ירוואן
קטגוריה:כדורגלני יורגודן
קטגוריה:כדורגלני דאק 1904 דונאיסקה סטרדה
קטגוריה:כדורגלני וסטרלו
קטגוריה:כדורגלני ויסלה קרקוב
קטגוריה:איבוארים שנולדו ב-1996
ניקולה ז'יז'יץ' (כדורגלן)

ניקולה ז'יז'יץ (בקרואטית: Nikola Žižić; נולד ב-23 בינואר 1988) הוא כדורגלן עבר קרואטי אשר שיחק בעמדת הבלם.

==קריירה==
ז'יז'יץ' התחיל את קריירת המשחק שלו במועדון מהליגה הקרואטית השלישית, ממנו עבר למועדון מהליגה הסלובנית השנייה, ולקראת עונת 2011/2012 חתם לעונה אחת בלוצ'קו, העולה הטרייה לליגת העל הקרואטית.

הוא השתלב בהרכב הקבוצה והרשים, ולקראת עונת 2012/2013 חתם על חוזה לשלוש עונות באנטליהספור מליגת העל הטורקית. הוא לא הצליח להשתלב בקבוצה, ובינואר 2014 עבר לפטהייהספור מליגת המשנה הטורקית עד לתום העונה.

באוגוסט 2014 חתם לעונה אחת בקרקה מליגת העל הסלובנית.

ביולי 2015 שב למולדתו, וחתם באיסטרה 1961 מליגת העל הקרואטית.

ביולי 2017 עבר ללאריסה מליגת העל היוונית.<ref></ref> במאי 2021 הגיע עם המועדון להסכמה על התרת חוזהו.<ref></ref>

==קישורים חיצוניים==

==הערות שוליים==

קטגוריה:כדורגלנים קרואטים
קטגוריה:בלמי כדורגל קרואטים
קטגוריה:כדורגלני אנטליהספור
קטגוריה:כדורגלני איסטרה 1961
קטגוריה:כדורגלני לאריסה
קטגוריה:קרואטים שנולדו ב-1988
ז'וקובקה

ז'וקובקה (ברוסית: Жуковка) הוא יישוב דאצ'ות במחוז מוסקבה שברוסיה. נכון ל-2010, גרים ביישוב 489 איש.

היישוב ממוקם על הגדה הימנית של נהר מוסקבה, 9 ק"מ מכביש הטבעת של מוסקבה לאורך הכביש רובליובו-אוספנסקויה.

ז'וקובקה הוא אחד מיישובי הדאצ'ות היוקרתיים ביותר במחוז מוסקבה<ref>https://odintsovo.info/goroda/?id=2903</ref>. ליד ז'וקובקה נמצאים יישובי קוטג' "ז'וקובקה-2" ו"ז'וקובקה-3".

ביישוב ממוקם המרכז היהודי-דתי "ז'וקובה", אשר הרב אלכסנדר בורודה משמש כרבו.

לאורך השנים גרו כאן דולורס איברורי, אלכסנדר יאקובלב, אנדריי סחרוב, ולדימיר צ'לומיי, יקטרינה פורצבה, אלכסנדר סולז'ניצין, ויאצ'סלב מולוטוב.

בתחילת המאה ה-21, תושבים מפורסמים כללו את ראש הממשלה לשעבר ויקטור צ'רנומירדין, ראש חברת הנפט יוקוס לשעבר מיכאיל חודורקובסקי, צייר איליה גלזונוב והיזם יבגני צ'יצ'ווארקין.

==ראו גם==
* רובליובקה

==קישורים חיצוניים==

==הערות שוליים==

קטגוריה:מחוז מוסקבה: יישובים
קטגוריה:יישובים שהוקמו ב-1926
אצטדיון גאזי

אצטדיון גאזי (פשטו: غازي لوبغالی; פרסית: ورزشگاه غازى) הוא אצטדיון רב תכליתי הממוקם במזרח קאבול שבאפגניסטן, ששימש בעיקר למשחקי כדורגל.<ref></ref> לפעמים הוא נקרא בשמות אחרים כמו אצטדיון התאחדות הכדורגל האפגנית. הוא נבנה בתקופת שלטונו של המלך אמאנוללה חאן בשנת 1923, כונה 'גאזי' (גיבור) על הניצחון האפגני במלחמה האנגלו-אפגנית השלישית.

האצטדיון שופץ בשנת 2011 לאחר שהמגרש הוסר כולו והוחלף בכיסוי דשא חדש<ref name="Nucelli"></ref> ובדשא מלאכותי.

המשחק הבינלאומי הראשון שהתקיים בתוך אצטדיון גאזי היה משחק כדורגל בין ל ב-1 בינואר 1941, המשחק הסתיים בתיקו מאופס. בשנת 1963, המוזיקאי האמריקאי דיוק אלינגטון ערך כאן קונצרט במסגרת סיבוב ההופעות שלו בחסות מחלקת המדינה של ארצות הברית.<ref></ref>

בסוף שנות התשעים האצטדיון שימש כמקום להוצאות להורג פומביות על ידי ממשלת הטליבאן.

עד אוגוסט 2021, האצטדיון שימש בעיקר למשחקי כדורגל בין קבוצות ממחוזות שונים במדינה וכן למשחקים בינלאומיים. באצטדיון היו גם מתקני אימונים לנבחרת הנשים הלאומית באיגרוף נשים.<ref name="Vlessing"></ref>

ב־15 בדצמבר 2011 חגג הוועד האולימפי הלאומי באפגניסטן את פתיחתו מחדש של אצטדיון גאזי ששופץ. באירוע בהשתתפות הוועד האולימפי האפגני השתתפו השגריר האמריקני ריאן קרוקר, נשיא הוועד האולימפי האפגני, סגן אלוף מוחמד זהר אגבאר, ומפקד כוח הסיוע הביטחוני הבינלאומי גנרל ג'ון ר. אלן.

האירוע, שכלל גם כמעט 5,000 צופים, כלל מצעד של ספורטאים, דברי פתיחה, חיתוך סרט ושני משחקי כדורגל מקוצרים שכללו קבוצות כדורגל גברים ונשים כאחד. מגרש המשחקים המשודרג קיבל הסמכה מ־FIFA לעריכת משחקים בינלאומיים.
==קישורים חיצוניים==

== הערות שוליים ==

קטגוריה:אצטדיונים ומתקני ספורט לאומיים
קטגוריה:קאבול
קטגוריה:אצטדיונים ומתקני ספורט
קטגוריה:אפגניסטן: ספורט